CELEX: 62010CB0289
Language: mt
Date: 2011-09-12 00:00:00
Title: Kawża C-289/10 P: Digriet tal-Qorti tal-Ġustizzja (Is-Seba’ Awla) tat- 12 ta’ Settembru 2011 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea (Appell — Kuntratti pubbliċi għal servizzi — Sejħa għal offerti — Analiżi, żvilupp, manutenzjoni u sostenn ta’ sistemi telematiċi ta’ sorveljanza ta’ prodotti suġġetti għad-dazju tas-sisa — Ċaħda tal-offerta — Nuqqas ta’ motivazzjoni ta’ din iċ-ċaħda)

28.1.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 25/21
            
         
      Digriet tal-Qorti tal-Ġustizzja (Is-Seba’ Awla) tat-12 ta’ Settembru 2011 — Evropaïki Dynamiki — Proigmena Systimata Tilepikoinonion Pliroforikis kai Tilematikis AE vs Il-Kummissjoni Ewropea
      (Kawża C-289/10 P) (1)
      
      (Appell - Kuntratti pubbliċi għal servizzi - Sejħa għal offerti - Analiżi, żvilupp, manutenzjoni u sostenn ta’ sistemi telematiċi ta’ sorveljanza ta’ prodotti suġġetti għad-dazju tas-sisa - Ċaħda tal-offerta - Nuqqas ta’ motivazzjoni ta’ din iċ-ċaħda)
      (2012/C 25/36)
      Lingwa tal-kawża: l-Ingliż
      
         Partijiet
      
      
         Appellanti: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (rappreżentant: N. Korogiannakis, dikigoros)
      
         Appellata: Il-Kummissjoni Ewropea (rappreżentant: M. Wilderspin, aġent)
      
         Suġġett
      
      Appell mis-sentenza tal-Qorti Ġenerali (It-Tielet Awla) tad-19 ta’ Marzu 2010 — Evropaïki Dynamiki vs Il-Kummissjoni (T-50/05), li permezz tagħha l-Qorti Ġenerali ċaħdet rikors għall-annullament tad-deċiżjoni tal-Kummissjoni, tat-18 ta’ Novembre 2004, li tiċħad l-offerta tal-appellanti fil-kuntest tal-proċedura ta’ sejħa għal offerti dwar l-analiżi, l-iżvilupp, il-manutenzjoni u s-sostenn ta’ sistemi telematiċi ta’ sorveljanza ta’ prodotti suġġetti għad-dazju tas-sisa kif ukoll tad-deċiżjoni li tagħti l-kuntratt lil offerent ieħor.
      
         Dispożittiv
      
      
                  (1)
               
               
                  L-appell huwa miċħud.
               
            
                  (2)
               
               
                  Evropaïki Dynamiki — Proigmena Systimata Tilepikoinonion Pliroforikis kai Tilematikis AE hija kkundannata għall-ispejjeż.
               
            
         (1)  GU C 246, 11.09.2010.